Redmi 7, Realme 3 Pro, OnePlus 7, Redmi Y3: इन फोन का है हर किसी को इंतज़ार  
24 अप्रैल को भारत में उठेगा Redmi Y3 से पर्दा
 Realme 3 Pro भारत में 22 अप्रैल को होगा लॉन्च
 OnePlus 7, OnePlus 7 Pro ग्लोबल लॉन्च 14 मई को
2019 में कई फ्लैगशिप स्मार्टफोन लॉन्च किए गए हैं जैसे कि Samsung Galaxy S10 सीरीज़, Nokia 9 PureView और Huawei P30 सीरीज़। Samsung ने अपनी नई Galaxy M सीरीज़ को भी भारतीय बाजार में उतारा है। इसके अलावा फोल्डेबल फोन जैसे कि Samsung Galaxy Fold और Huawei Mate X से भी पर्दा उठ गया है। आइए अब आपको उन आगामी स्मार्टफोन के बारे में बताते हैं जिनका हर किसी को इंतज़ार है। रेडमी 7 (Redmi 7), वनप्लस 7 (OnePlus 7), रियलमी 3 प्रो (Realme 3 Pro), रेडमी वाई3 (Redmi Y3) और गूगल पिक्सल 3ए (Google's Pixel 3a) और Pixel 3a XL को इस साल उतारा जा सकता है। इनमें से कई ऐसे स्मार्टफोन भी हैं जिन्हें जल्द लॉन्च किया जा सकता है।  

Xiaomi ने हाल ही में चीनी मार्केट में रेडमी 7 (Redmi 7) को लॉन्च किया था और अब यह फोन जल्द भारत में लॉन्च हो सकता है। पहले ऐसा लगा रहा था कि Redmi 7 को भारत में रेडमी वाई3 (Redmi Y3) से पहले उतारा जा सकता है, लेकिन अब ऐसा नहीं लग रहा है। ऐसा इसलिए क्योंकि  Redmi Y3 फोन 24 अप्रैल को लॉन्च होगा और Redmi 7 को इसके बाद लॉन्च किया जा सकता है। शाओमी (Xiaomi) की तरफ से फिलहाल कोई आधिकारिक घोषणा नहीं की गई है।
Redmi 7
शाओमी की नई रणनीति के तहत कंपनी चीन में स्मार्टफोन को लॉन्च करने के बाद उन्हें भारत में लॉन्च करती है। ऐसे में उम्मीद है कि रेडमी 7 सीरीज़ को भी जल्द भारत में लॉन्च किया जा सकता है। याद करा दें कि रेडमी नोट 7 प्रो (Redmi Note 7 Pro) को पहले भारत में लॉन्च किया गया था और फिर चीनी मार्केट में इसे उतारा गया था।     
चीनी मार्केट में रेडमी 7 की शुरुआती कीमत 699 चीनी युआन (लगभग 7,100 रुपये है। इस दाम में 2 जीबी रैम/ 16 जीबी स्टोरेज वेरिएंट मिलेगा। वहीं इसका 3 जीबी रैम/ 32 जीबी स्टोरेज वेरिएंट 799 चीनी युआन (लगभग 8,200 रुपये) में बेचा जाएगा। 4 जीबी रैम/ 64 जीबी स्टोरेज वेरिएंट की कीमत 999 चीनी युआन (लगभग 10,200 रुपये) है।
Redmi 7 एंड्रॉयड 9 पाई पर आधारित मीयूआई 10 पर चलता है। इसका आस्पेक्ट रेशियो 19:9 है। स्पीड और मल्टीटास्किंग के लिए ऑक्टा-कोर क्वालकॉम स्नैपड्रैगन 632 प्रोसेसर है। यह हैंडसेट तीन रैम विकल्प में आता है- 2 जीबी, 3 जीबी और 4 जीबी रैम के साथ। Redmi 7 में जान फूंकने के लिए 4,000 एमएएच की बैटरी दी गई है।

रियलमी 3 प्रो को भारत में 22 अप्रैल को लॉन्च किया जाना है। भारतीय बाजार में Realme 3 Pro की सीधी भिड़ंत Redmi Note 7 Pro से होगी। Realme 3 Pro में 6.3 इंच का डिस्प्ले, स्नैपड्रैगन 710 प्रोसेसर, 6 जीबी रैम, 48 मेगापिक्सल का सेंसर और 3,960 एमएएच की बैटरी दी जा सकती है। फोन से संबंधित टीज़र और कैमरा सैंपल भी जारी किए जा गए हैं।  

हाल ही में सामने आए टीज़र से इस बात का संकेत मिल रहा है कि रियलमी 3 प्रो सुपर स्लो-मो मोड के साथ आएगा। Realme 3 Pro को 22 अप्रैल को दिल्ली यूनिवर्सिटी में दोपहर 12:30 बजे लॉन्च किया जाएगा। इवेंट के दौरान रियलमी 3 प्रो की कीमत और उपलब्धता से पर्दा उठाया जाएगा। ई-कॉमर्स वेबसाइट फ्लिपकार्ट (Flipkart) पर टीज़र को जारी किया गया है।

लेटेस्ट लीक के अनुसार, वनप्लस 7 (OnePlus 7) को 14 मई को लॉन्च किया जा सकता है। वनप्लस की ओर से अभी कोई आधिकारिक घोषणा नहीं की गई है। कुछ समय पहले OnePlus 7 के केस रेंडर (ग्राफिक्स से बनी तस्वीर) लीक हुए थे। लीक हुई तस्वीर से इस बात का संकेत मिला था कि फोन के पिछले हिस्से में तीन रियर कैमरे दिए जा सकते हैं।
OnePlus 7 के केस लीकPhoto Credit: DHgate.com
पॉप-अप सेल्फी कैमरा मॉड्यूल की वज़ह से फोन में पतले-बेजल वाला डिस्प्ले है। कथित OnePlus 7 फोन के निचले हिस्से में यूएसबी टाइप-सी पोर्ट, लाउडस्पीकर ग्रिल और दो माइक्रोफोन के लिए कट आउट है। पहले लीक हुए केस को देखने से इस बात का पता चला था कि फोन के निचले हिस्से में एक कटआउट है जिसे सिम-कार्ड ट्रे के लिए इस्तेमाल किया जा सकता है। लेकिन लेटेस्ट केस लीक में ऐसा कुछ भी नज़र नहीं आया है।
OnePlus के सीईओ पीट लाउ ने पहले ही कंफर्म कर दिया था कि OnePlus 7 में वायरलेस चार्जिंग सपोर्ट नहीं दिया जाएगा। संभावित स्पेसिफिकेशन की बात करें तो फोन में स्नैपड्रैगन 855 चिपसेट और 48 मेगापिक्सल का सेंसर दिया जा सकता है।

14 मई को वनप्लस 7 के साथ वनप्लस 7 प्रो को भी लॉन्च किया जा सकता है। इसके अलावा OnePlus 7 Pro 5G वेरिएंट भी हो सकता है लेकिन अभी तक कंपनी द्वारा इस बात को कंफर्म नहीं किया गया है। लीक हुई तस्वीर के मुताबिक, Galaxy S10+ की तरह OnePlus 7 Pro में डुअल एज डिस्प्ले हो सकता है।
OnePlus 7 Pro की तस्वीर लीकPhoto Credit: Weibo

फोन में 6.67 इंच का सुपर ऑप्टिक डिस्प्ले, स्नैपड्रैगन 855 प्रोसेसर के साथ 8 जीबी रैम, 256 जीबी की स्टोरेज, तीन रियर कैमरे- 48 मेगापिक्सल का प्राइमरी सेंसर, 16 मेगापिक्सल का सेंसर और 8 मेगापिक्सल का सेंसर है। यह फोन एंड्रॉयड पाई के साथ आ सकता है।

रेडमी वाई3 को भारत में लॉन्च करने की तैयारी हो गई है। अब कंपनी ने पुष्टि की है कि Redmi Y-सीरीज़ के अगले हैंडसेट Xiaomi Redmi Y3 को भारत में 24 अप्रैल को लॉन्च किया जाएगा। कंपनी ने मीडिया इनवाइट भी भेज दिए हैं जिसमें इस बात का जिक्र है कि रेडमी वाई3 लॉन्च इवेंट की शुरुआत  दोपहर 12 बजे होगी। कंपनी हैशटैग '#32MPSuperSelfie' का इस्तेमाल कर रही है जो इस बात की ओर संकेत दे रहा है कि यह फोन 32 मेगापिक्सल का सेल्फी कैमरे के साथ आ सकता है।     
Redmi Y3 में Samsung के 32 मेगापिक्सल ISOCELL Bright GD1 इमेज सेंसर का इस्तेमाल हो सकता है। कयास हैं कि Redmi Y3 में 4,000 एमएएच की बैटरी हो सकती है।  जानकारी ज़रूर मिली कि यह Wi-Fi 802.11 b/g/n स्टेंडर्ड्स को सपोर्ट करेगा। रेडमी वाई3 को अभी चीनी मार्केट में भी लॉन्च नहीं किया गया है।

Huawei का सब-ब्रांड हॉनर ने हाल ही में इस बात से पर्दा उठाया है कि चीनी मार्केट में Honor 20i को 17 अप्रैल को लॉन्च किया जाएगा। हॉनर 20आई में 32 मेगापिक्सल का सेल्फी कैमरा है जो एआई सपोर्ट के साथ आ सकता है।

Honor 20i में 6.2 इंच का फुल-एचडी+ (1080x2340 पिक्सल) डिस्प्ले, 2.2 गीगाहर्ट्ज़ ऑक्टा-कोर हाइसिलिकॉन किरिन 710 प्रोसेसर, 4 जीबी/ 6 जीबी रैम हो सकते हैं। फोन की इनबिल्ट स्टोरेज 64 जीबी और 128 जीबी हो सकती है। इसकी बैटरी 3,400 एमएएच की होगी। गौर करने वाली बात है कि कुछ ऐसे ही स्पेसिफिकेशन के साथ बीते महीने रूसी मार्केट में Honor 10i लॉन्च हुआ था। Honor 20i की कीमत से पर्दा उठना अभी बाकी है।

हॉनर 20 सीरीज़ में सबसे पहले चीनी मार्केट में हॉनर 20आई को उतारा जाएगा। Honor 20 सीरीज़ को लंदन में 21 मई को आयोजित इवेंट के दौरान ग्लोबली लॉन्च किया जाएगा। इवेंट के दौरान हॉनर 20 के साथ Honor 20 Pro, Honor 20A, Honor 20C और Honor 20X को भी उतारा सकता है।

Honor 20 में ट्रिपल रियर कैमरा सेटअप में से एक सेंसर 48 मेगापिक्सल का होगा, 20 मेगापिक्सल का सेकेंडरी सेंसर और 8 मेगापिक्सल का तीसरा सेंसर हो सकता है। अन्य स्पेसिफिकेशन की बात करें यह फोन लेटेस्ट किरिन 980 प्रोसेसर और 3,650 एमएएच की बैटरी के साथ आएगा। फोन के फ्रंट पैनल पर 32 मेगापिक्सल का सेंसर दिए जाने का दावा है।
हॉनर 20 के साथ Honor 20 Pro को 21 मई को आयोजित ग्लोबल लॉन्च इवेंट के दौरान लॉन्च किया जा सकता है। कुछ समय पहले लीक हुई जानकारी के अनुसार, Honor 20 Pro में 6.1 इंच का OLED डिस्प्ले, इन-डिस्प्ले फिंगरप्रिंट सेंसर, हाइसिलिकॉन किरिन 980 चिपसेट के साथ उतारा जा सकता है। तीन रैम/ स्टोरेज वेरिएंट हो सकते हैं- 6 जीबी/ 128 जीबी, 8 जीबी/ 128 जीबी और 8 जीबी/ 256 जीबी स्टोरेज वेरिएंट। इसमें गेमिंग+, लिंक टर्बो, सीपीयू और जीपीयू टर्बो जैसे फीचर्स भी मिलेंगे। इसकी कीमत 2,999 चीनी युआन (लगभग 30,800 रुपये) के आसपास हो सकती है।

गूगल जल्द Pixel 3a और Pixel 3a XL को लॉन्च कर सकती है। इस साल मई में आयोजित I/O 2019 के दौरान दो फोन को लॉन्च किया जा सकता है। केस रेंडर (ग्राफिक्स से बनी तस्वीर) के अनुसार, Pixel 3a में सिंगल रियर कैमरा सेटअप, 3.5 मिलीमीटर ऑडियो जैक, यूएसबी टाइप-सी पोर्ट, डिस्प्ले के ऊपर और नीचे बेज़ल हैं। Pixel 3a की कीमत 400 डॉलर से 500 डॉलर (लगभग 28,000 रुपये से 35,000 रुपये तक) हो सकती है।
Pixel 3a और Pixel 3a XL के रेंडर लीकPhoto Credit: OnLeaks

कुछ समय पहले रिपोर्ट सामने आई थी जिसमें कहा गया था कि Pixel 3a में क्वालकॉम स्नैपड्रैगन 670 या स्नैपड्रैगन 710 प्रोसेसर, 4 जीबी रैम, 32 जीबी स्टोरेज, सिंगल 12 मेगापिक्सल का रियर कैमरा और 8 मेगापिक्सल का फ्रंट कैमरा हो सकता है। Pixel 3a में 5.5 इंच का डिस्प्ले, 2,915 एमएएच की बैटरी 18 वाट फास्ट चार्जिंग सपोर्ट के साथ आ सकती है।

पिक्सल 3ए सीरीज़ का बड़ा वेरिएंट होगा पिक्सल 3ए एक्सएल। इसमें 6 इंच का डिस्प्ले और 6 जीबी तक रैम वेरिएंट हो सकते हैं। Google I/O 2019 इवेंट के दौरान Pixel 3a के साथ Pixel 3a XL को भी लॉन्च किया जा सकता है। केस रेंडर (ग्राफिक्स से बनी तस्वीर) के अनुसार, यह वेरिएंट भी सिंगल रियर कैमरा, फोन के ऊपरी और निचले हिस्से में बेज़ल और 3.5 मिलीमीटर ऑडियो जैक होगा।


लेनोवो जे़ड6 प्रो से 23 अप्रैल को बीजिंग में आयोजित इवेंट के दौरान पर्दा उठेगा। Lenovo Z6 Pro में नया 'हाइपरविज़न' कैमरा होगा। कंपनी का दावा है कि यह हाइपर वीडियोज़ शूट करने में सक्षम होगा। कंपनी ने फोन में क्वालकॉम स्नैपड्रैगन 855 चिपसेट का इस्तेमाल किए जाने की पुष्टि तो कर दी है। इसके अलावा फोन में 5जी सपोर्ट होने की पुष्टि की जा चुकी है।

कुछ समय पहले लेनोवो (Lenovo) के वाइस प्रेसिडेंट चैंग चेंग ने वीबो पर इस बात का संकेत दिया था कि आगामी स्मार्टफोन लेनोवो जे़ड6 प्रो 100 मेगापिक्सल रिजॉल्यूशन वाली तस्वीरें क्लिक कर सकता है। MWC 2019 के दौरान चैंग चेंग ने कंफर्म किया था कि Lenovo Z6 Pro को जून में लॉन्च किया जाएगा। ऐसा अनुमान लगाया जा रहा है कि इस फोन से 23 अप्रैल को पर्दा उठाया जा सकता है लेकिन इसकी कीमत और उपलब्धता की जानकारी जून में ही सामने आएगी।